

**VERTAISTUKIRYHMÄ 10-12-VUOTIAIDEN LASTEN VANHEMMILLE**

Ryhmän tarkoituksena on vahvistaa vanhemmuuden taitoja ja miettiä keinoja myönteiseen vuorovaikutukseen perheessä. Toisilta vanhemmilta saatu vertaistuki mahdollistaa uusien toimintatapojen ottamisen omaan arkeen.

Ryhmä on tarkoitettu noin 10-12-vuotiaiden lasten vanhemmille. Ryhmään voivat osallistua lapsen molemmat vanhemmat tai toinen vanhemmista. Osallistujilta toivotaan sitoutumista ryhmään. Osallistujat saavat vaikuttaa ryhmässä käsiteltäviin aiheisiin, joita voivat olla esimerkiksi: huomaa hyvä lapsessa, perheen vuorovaikutus, kodin pelisäännöt, median käyttö, arjessa jaksaminen, tunteiden näyttäminen, koulunkäynnin tukeminen, esimurrosiän tuomat haasteet. Ryhmässä keskustellut asiat ovat luottamuksellisia.

**Ryhmä kokoontuu maanantaisin 22.10., 5.11. ja 19.11. klo 15 - 16.15** Varhaisen tuen palveluiden toimistolla osoitteessa Ohjelmakaari 10, 40500 Jyväskylä.

**Lisätietoja ja ilmoittautumiset ryhmään 12.10. mennessä**:

Kehittäjä-perheohjaaja Hanna Auvinen

p. 014-26 61380, 050-337 8562

Kehittäjä-perheohjaaja Tiina Tuukkanen

p. 014- 26 61849, 050-338 9810